החזית לשחרור לאומי של אלג'יריה (בערבית: جبهة التحرير الوطني, ג'בהת א-תחריר אל-ווטני; בצרפתית: Front de Libération Nationale או בקיצור FLN) היא מפלגה סוציאליסטית, המכהנת כיום כמפלגת השלטון באלג'יריה, ואוחזת ב-136 מקומות מתוך 389 באספה הלאומית האלג'יראית. העומד בראשה הוא הנשיא לשעבר הרפובליקה האלג'יראית עבד אל-עזיז בותפליקה. המפלגה נוצרה כתנועה בשנת 1954, על ידי איחוד של מספר קבוצות מרידה קטנות, למטרת השגת עצמאות מצרפת, שאלג'יריה הייתה חלק ממנה. המאבק נגד הצרפתים היה הבסיס להצלחתה והפיכתה למפלגה מובילה בפוליטיקה של אלג'יריה.